钦定古今图书集成/方舆汇编/职方典/第1383卷 > 《万州雪歌》王世亨
## 钦定古今图书集成/方舆汇编/职方典/第1383卷 > 《万州雪歌》王世亨

“撒云飞絮随风渡，丝丝著树应无数。严威寒透黑貂
裘，霎时白遍东山路。老人终日看不足，尽道天家雨
珠玉。世间忽见为祥瑞，斯言非诞还非俗。越中自古
元无雪，万州更在天南绝。岩花开发四时春，葛衫穿
过三冬月。昨夜家家人索衣，槟榔落尽山头枝。小儿
向火围炉坐，百年此事真稀奇。沧海茫茫何限界，双”
眸一望无遮碍。风冽天寒水更寒，死鱼人拾市中卖。
优渥霑足闻之经。遣蝗入地麦苗生，疾疠不降无夭
札。来朝犹得藏春冰，地气自北天下治，挥毫我为将
来记。作成一本长篇歌，他年留与观风使。